–pričakovani namenski prejemki v proračunskem letu 2016 so bili ocenjeni na 2 090 milijonov EUR; pričakovani so bili prejemki iz popravkov pri potrditvi skladnosti in prejemki iz nepravilnosti v višini 1 125 milijonov EUR oziroma 155 milijonov EUR; prejemki iz dajatev za mleko so bili ocenjeni na 810 milijonov EUR;

Ob pripravi proračuna za leto 2016 so razpoložljivi namenski prejemki po ocenah Komisije znašali 2 980 milijonov EUR, in sicer:

Proračun za EKJS za leto 2016 vključuje najnovejše ocene Komisije glede potreb po financiranju predvidenih odhodkov za tržne ukrepe in neposredna plačila ter ocene namenskih prejemkov, ki naj bi bili zbrani med zadevnim proračunskim letom, in preneseni preostali znesek namenskih prejemkov, ki je ostal iz prejšnjega proračunskega leta. Komisija je v svojem predlogu za odobritve proračunskih sredstev EKJS za leto 2016 upoštevala skupne pričakovane namenske prejemke in za proračun 2016 zahtevala raven odobritev, izračunanih tako, da so bili ocenjeni namenski prejemki odšteti od ocenjenih potreb. Proračunski organ je sprejel proračun EKJS, v katerem je upošteval pričakovane namenske prejemke.

Na podlagi določb člena 43 Uredbe (EU) št. 1306/2013 so prihodki, ki izhajajo iz finančnih popravkov na podlagi sklepov o potrditvi obračunov in skladnosti ter iz nepravilnosti in dajatev za mleko, označeni kot namenski prejemki za financiranje odhodkov sklada EKJS. Namenski prejemki se lahko v skladu s temi določbami uporabijo za financiranje vseh odhodkov EKJS. Če se del teh prejemkov v proračunskem letu ne porabi, se neporabljeni del samodejno prenese v naslednje proračunsko leto. Treba je opozoriti, da je zaradi izteka kvot za mleko 31. marca 2015 proračunsko leto 2016 zadnje leto, ko se zbirajo prejemki iz dajatev za mleko.

Začasno izvrševanje proračuna Evropskega kmetijskega jamstvenega sklada (EKJS) za leto 2016 je predstavljeno v Prilogi, in sicer odhodki znašajo 43 899,1 milijona EUR. Ta znesek vključuje predvsem odhodke EKJS v okviru deljenega upravljanja, kot so jih prijavile države članice med 16. oktobrom 2015 in 15. oktobrom 2016, ter zmanjšanja mesečnih povračil v teku proračunskega leta. Poleg tega vključuje oceno neposrednih odhodkov v višini približno 10,9 milijona EUR, ki naj bi se predvidoma še izvedli do 31. decembra 2016.

–600 milijonov EUR za operativna sredstva za organizacije proizvajalcev v sektorju sadja in zelenjave ter

–2 380 milijonov EUR za shemo osnovnega plačila.

Za te sheme je proračunski organ v skladu s predlogom Komisije odobril sredstva. Vsota navedenih odobrenih sredstev in namenskih prejemkov ustreza:

–898 milijonom EUR, namenjenim za operativna sredstva za organizacije proizvajalcev v sektorju sadja in zelenjave,

–18 307 milijonom EUR za shemo osnovnega plačila.

V Prilogi, ki prikazuje začasno izvrševanje proračuna za leto 2016 za obdobje do 15. oktobra 2016, se pri odobritvah proračunskih sredstev za člene za sektor sadja in zelenjave ter za nevezana neposredna plačila ne upoštevajo zgoraj navedeni namenski prejemki. Predstavljajo odobrena sredstva za te člene, ki znašajo 611,8 milijona EUR oziroma 34 269,2 milijona EUR. Če prištejemo namenske prejemke za te člene, znašajo skupni zneski v proračunu za leto 2016 za sektor sadja in zelenjave 1 211,8 milijona EUR, za sektor nevezanih neposrednih plačil pa 36 649,2 milijona EUR.

3.Pripombe k začasnemu izvrševanju proračuna EKJS za leto 2016

Začasno izvrševanje proračuna v obdobju od 16. oktobra 2015 do 15. oktobra 2016 je prikazano v Prilogi. V nadaljevanju je predstavljeno kratko pojasnilo za nekatere proračunske člene, pri katerih se kažejo največja odstopanja med dejanskimi odhodki in ustreznimi odobritvami, vključenimi v proračun za leto 2016.

3.1.Tržni ukrepi

Preglednica v Prilogi prikazuje preveliko porabo v višini 483,2 milijona EUR. Vendar se ob upoštevanju namenskih prejemkov ta spremeni v premajhno porabo v višini 116,8 milijona EUR (za podrobnosti glej točko 2 zgoraj), kar je neto učinek poteka porabe, zlasti v sektorjih vina, sadja in zelenjave ter živalskih izdelkov.

3.1.1.Sadje in zelenjava (+560,9 milijona EUR v primerjavi z odobrenimi sredstvi)

Kot je navedeno zgoraj, je ta raven izvajanja predvsem posledica odhodkov za operativna sredstva za shemo organizacij proizvajalcev, ki se financira tako z odobrenimi sredstvi kot namenskimi prejemki.

Opomba * v preglednici začasnega izvrševanja v Prilogi kaže, kakšno bi bilo stanje, če bi se kazalnik uporabil za skupne odobritve za ta člen, vključno z namenskimi prejemki v višini 600 milijonov EUR. Če bi se kazalnik uporabil za skupno financiranje, predvidoma na voljo za ta člen (1 211,8 milijona EUR), bi bila poraba premajhna za –39,1 milijona EUR.

Ta premajhna poraba zadeva program razdeljevanja sadja v šolah in pomoč skupinam proizvajalcev za predhodno priznanje.

3.1.2.Proizvodi sektorja za pridelavo grozdja (–46,6 milijona EUR)

Ta premajhna poraba je bila posledica nižjih odhodkov leta 2016 v nekaterih državah članicah v primerjavi z zneski, ki so jih države članice predvidele v svojih vinogradniških programih.

3.1.3.Mleko in mlečni izdelki (-130,5 milijona EUR)

Premajhna poraba v višini 130,5 milijonov je zlasti posledica kombinacije manjše porabe sredstev v shemi šolskega mleka in shem skladiščenja. Za shemo izredne usmerjene pomoči za kmete v živinorejskih sektorjih je bil celotni znesek 420 milijonov EUR odobritev v proračunu predviden pod postavko 05 02 12 99 – Drugi ukrepi (mleko in mlečni izdelki), čeprav so imele države članice možnost, da ga uporabijo za vse živinorejske sektorje. Ta pristop je bil izbran, ker ob pripravi proračuna predhodne informacije o načrtovanem izvajanju v posameznih živinorejskih sektorjih niso bile na voljo.

Države članice so za to shemo pomoči v okviru sektorja mleka prijavile odhodke v višini 324 milijonov EUR, hkrati pa so del te pomoči porabile za kmete v drugih živinorejskih sektorjih. Zato je poraba sredstev iz tega člena nižja za proračunske prerazporeditve, ki jih je bilo treba izvesti, da bi pokrili odhodke, prijavljene v drugih živinorejskih sektorjih, tj. za goveje in telečje meso v višini 29,6 milijona EUR, za ovčje in kozje meso v višini 1,8 milijona EUR in za prašičje meso 74,9 milijona EUR.

Kar zadeva skupni znesek za izvajanje usmerjene pomoči, so bila razpoložljiva proračunska sredstva do roka upravičenosti 30. junija 2016 skoraj v celoti porabljena (odhodki so znašali 414,6 milijona EUR ali 98,7 % vseh dodeljenih sredstev v višini 420 milijonov).